b'\n_START_ARTICLE_\n\xc4\x8cakram\n_START_PARAGRAPH_\n\xc4\x8cakram je tradicionalno ro\xc4\x8dno metalno oro\xc5\xbeje Sikhov iz Pand\xc5\xbeaba v severozahodni Indiji. \xc4\x8cakram je oblikovan kot tanek obro\xc4\x8d, ki se je vrtel na kazalcu; zunanji rob je rezilo oro\xc5\xbeja. Voj\xc5\xa1\xc4\x8dak je vrtel \xc4\x8dakram okoli prstain ko je le-ta dosegel primerno hitrost, ga je zagnal proti sovra\xc5\xbeniku. \xc4\x8cakram je bil nevaren predvsem proti neza\xc5\xa1\xc4\x8ditenim delom telesa (npr. vrat). Kljub temu da je bil \xc4\x8dakram primarno namenjen metanju, pa se ga je lahko uporabilo za oro\xc5\xbeje za bli\xc5\xbeinski spopad. Ve\xc4\x8dje \xc4\x8dakrame so vrteli s pomo\xc4\x8djo palic._NEWLINE_Iz rodne Indije se je \xc4\x8dakram raz\xc5\xa1iril po okoli\xc5\xa1kih dr\xc5\xbeavah in razvil. V Tibetu, Maleziji in Indoneziji tako \xc4\x8dakram ni tanek, ampak ima polno, zaobljeno telo. Mongolska konjenica je uporabljala podobno oro\xc5\xbeje, ki pa je imelo koni\xc4\x8dasti rob.'